laion/Wikipedia-Exotic huggingface dataset:
הפארק הלאומי אלוואו

הפארק הלאומי אלוואו (באנגלית: Alvão Natural Park) הוא שמורת טבע בצפון פורטוגל שהוכרזה בשנת 1983. הפארק נמצא בשטח המוניציפלי של מונדים דה באסטו ווילה ריאל. אלוואו הוא הפארק הלאומי הקטן בפורטוגל, הוא משתרע על פני 72.2 קילומטרים רבועים (27.9 מילים רבועים) של אדמה הררית. הפארק הוכרז ב-8 ביוני 1983 על פי חוק 237/83, כפארק טבעי. על מנת לתמוך בשימור הטבע, החלטה של מועצת השרים (142/97), מ-28 באוגוסט 1997, שילבה את אלוואו באזור רחב יותר לפי סיווג של האיחוד האירופי של Natura 2000. הפארק ממוקם במחוזות טראס-אוס-מונטס ואלטו דורו, באזור וילה ריאל, ומחולק בין הרשויות וילה ריאל ומונדים דה באסטו. הפארק משתרע על פני שטח של 72.2 קילומטרים רבועים (27.9 מילים רבועים). הפסגה הגבוהה ביותר בפארק היא Caravelas, שמתנשאת לגובה של 1,339 מטרים (4,393 רגל) מעל פני הים, והנקודה הנמוכה ביותר היא לוסה לאורך ריו אולו, בערך בגובה של 260 מטרים (850 רגל) מעל פני הים. הפארק מחולק לשני אזורים: אזור גבוה לאורך פרשת המים של ריו אולו המקביל ברובו לקהילה של לאמאס דה אולו, ואזור נמוך יותר הכולל את ריביירה דה פרבנסה ופרשת המים של אולו בפרשת ארמלו. לפארק אקלים אטלנטי ממוזג עם מאפיינים ים תיכוניים. בפארק משקעים רבים במהלך חודשי החורף. חודשים אלו קרים וגשומים, עם ממטרי שלג תכופים בגבהים, בעוד בקיץ יבש וחמים. השונות בשיפוע מאפשרת מיקרו אקלים מגוון, עם צמחייה שונה בין גבהים גבוהים לנמוכים. השילוב של תנאי מיקרו אקלים וגשם הביא לנוף שופע. באזורים הגבוהים נמצאים בעיקר עצי אלון, במיוחד לאורך גדות הנהר, יחד עם עצי לוז ("Corylus avellana"), צינית אירופאית ("Ilex aquifolium"), ערמון ודפנה, ויוצרים יערות מעורבים הכוללים צמחים נדירים כמו טללית עגולת-עלה ("Drosera rotundifolia"), זן של צמח טורף המצוי באדמות הלחות לאורך שפת הנהר. בנהר האולו חיות לוטרות ("Lutra lutra"). בכל האזור אוכלוסיות הציפורים מגוונות וכוללות זוגות מקננים של עיטי זהב. אוכלוסיות היונקים כוללת חזירי בר ("Sus scrofa"), איילי הכרמל ("Capreolus capreolus"), גיריות מצויות ("Meles meles"), ארנבות ("Lepus granatensis") וארנבונים ("Oryctolagus cuniculus"). בין הזוחלים באזור ניתן למנות את לטאת "Lacerta schreiberi" וצפע "Vipera latastei". הארכיטקטורה המסורתית של האזור היא סגנון הררי ייחודי, במיוחד בארמלו ובלאמאס דה אולו, המושפע מהטבע הסוציולוגי והארטזנאלי של הנוף, או ב-Fervença, המושפע מהצורך החקלאי לאורך נוף מדורג. מדיה וקבצים בנושא הפארק הלאומי אלוואו בוויקישיתוף אתר האינטרנט הרשמי של הפארק הלאומי אלוואו "Parque Natural do Alvão | Trás-os-Montes Guide". Rough Guides. נבדק ב-2015-10-01. ICNF: Enquandramento (2004), p.12 ICNF (2004), p.13 ICNF: Património Natural (2004), p.1 ICNF: Património Natural (2004), p.3 ICNF, ed. (2016), Geologia, Hidrologia e Clima (בפורטוגזית), Lisbon, Portugal: Instituto da Conservação da Natureza e das Florestas ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הפארק הלאומי אלוואו".
בובונגאן דואה בלאס

בובונגאן דואה בלאס (במלאית: Bubungan Dua Belas, בתרגום חופשי: הבית בעל שנים-עשר הגגות) הוא מבנה היסטורי בעיר בנדר סרי בגוואן, בירת ברוניי. המבנה שימש בעבר כבית המגורים של הנציגים והשגרירים הבריטים בפרוטקטורט של ברוניי. הוא אחד מן המבנים הוותיקים ביותר שעומדים עדיין על תילם בעיר. ברוניי הייתה פרוטקטורט בריטי מאז 1888. בשנת 1905 התיר סולטאן ברוניי, האשים ג'לילול עלאם אקאמדין (אנ') לבריטניה להציב בברוניי נציג (Resident) קבוע מטעמה. הנציג הראשון, מלקולם מקארתור (אנ'), החליט בהסכמת הסולטאן לבנות לו בית מגורים בבירת ברוניי, באתר שבו ניצב בעבר בית הקונסול הכללי הבריטי, על גדת נהר ברוניי וכקילומטר וחצי ממרכזה של עיר הבירה. הקמת הבניין החלה בשנת 1906 והסתיימה בשנה שלאחר מכן. במהלך המאה ה-20 התגוררו בו 25 נציגים ושגרירים של בריטניה, וזאת עד שברוניי קיבלה את עצמאותה המלאה בשנת 1984. בימי הכיבוש היפני של ברוניי שימש המבנה כמפקדתו של מפקד חיל המצב היפני בברוניי. ב-1984 הועבר המבנה לשימושו של משרד התרבות והספורט של ברוניי. בשנת 1998 הושלם פרויקט שיקום של הבית שהיה משותף לברוניי ולבריטניה, ונערך מתוך הכרה בחשיבותו ההיסטורית של המבנה. באפריל באותה שנה השתתפה המלכה אליזבת השנייה בפתיחתו מחדש כמוזיאון. בשנת 2007 שופץ המבנה. ב-2015 הוא נסגר שוב לשיפוצים, שהיו אמורים להסתיים בשנת 2022. ב-2007 הוציא דואר ברוניי בולי מזכרת לרגל מלאת 100 שנים לבנייתו של הבית. מדיה וקבצים בנושא בובונגאן דואה בלאס בוויקישיתוף כתבה על המבנה בעיתון ברוניי טיימס, מאורכבת באתר Web Archive (באנגלית) הבולים שהוצאו לכבוד שנת המאה לבית, באתר דואר ברוניי, מאורכבים באתר Web Archive (באנגלית) עקב טעות מופיע על גבי אחד הבולים איור של מבנה שעמד באותו אתר לפני בניית הבית.
דניאל אברהם

האם התכוונתם ל... דניאל אברהם (סופר) (אנ') (יליד 1969) – סופר אמריקאי. כותב רומנים, ספרי קומיקס ותסריטים, וכן מפיק טלוויזיה ש. דניאל אברהם (אנ') (יליד 1924) – איש עסקים, מיליארדר ונדבן יהודי–אמריקאי מרכז ש. דניאל אברהם לדיאלוג אסטרטגי – פועל במסגרת המכללה האקדמית נתניה מרכז ש. דניאל אברהם לשלום במזרח התיכון (אנ') – מלכ"ר אמריקאי אביב אברהם (אביב דניאל אברהם) (יליד 1996) – כדורגלן ישראלי
אנתוני רובינסון

אנתוני רובינסון (באנגלית: Antonee Robinson; נולד ב-8 באוגוסט 1997 במילטון קינס שבאנגליה) הוא כדורגלן אמריקאי המשחק בעמדת המגן השמאלי בקבוצת פולהאם מהפרמייר ליג ובנבחרת ארצות הברית. רובינסון גדל במחלקת הנוער של אברטון. ב-4 באוגוסט 2017 הושאל רובינסון מאברטון לבולטון וונדררס מהפוטבול ליג צ'מפיונשיפ. ב-9 באוגוסט ערך את הופעת הבכורה שלו במועדון, בניצחון 2-1 על קרו אלכסנדרה במסגרת הסיבוב הראשון של גביע הפוטבול ליג. ב-9 בספטמבר ערך את הופעת הבכורה שלו בליגה, בהפסד 0–3 למידלסברו במסגרת המחזור השישי לעונת 2017/2018. בסך הכך ערך 30 הופעות ליגה במדי המועדון. ב-3 באוגוסט 2018 הושאל רובינסון לוויגאן את'לטיק מהפוטבול ליג צ'מפיונשיפ. ב-15 ביולי 2019 חתם על חוזה לשלוש עונות במועדון. בסך הכל ערך 64 הופעות ליגה במדי המועדון, בהן הבקיע שער אחד. ב-20 באוגוסט 2020 חתם רובינסון בפולהאם מהפרמייר ליג. ב-28 במאי 2018 ערך רובינסון את הופעת הבכורה שלו בנבחרת ארצות הברית, בניצחון 0–3 על נבחרת בוליביה במשחק ידידות. ב-8 בספטמבר 2021 הבקיע את שער הבכורה שלו בנבחרת, בניצחון 1–4 על נבחרת הונדורס במסגרת מוקדמות מונדיאל 2022. נכלל בסגל נבחרת ארצות הברית לטורניר מונדיאל 2022. מדיה וקבצים בנושא אנתוני רובינסון בוויקישיתוף אנתוני רובינסון, באתר Transfermarkt אנתוני רובינסון, באתר Soccerway אנתוני רובינסון, באתר BDFutbol אנתוני רובינסון, באתר WorldFootball.net אנתוני רובינסון, באתר National Football Teams אנתוני רובינסון, באתר FootballDatabase.eu Wanderers sign Antonee Robinson on loan באתר הרשמי של בולטון וונדררס, 4 באוגוסט 2017 (באנגלית) "Return of the Jedi – Wigan Athletic Complete Signing of USMNT International Antonee Robinson from Everton באתר הרשמי של ויגאן את'לטיק, 15 ביולי 2019 (באנגלית) Robinson Signs באתר הרשמי של פולהאם, 20 באוגוסט 2020 (באנגלית) Berhalter names 26 player USMNT roster for 2022 FIFA World Cup באתר הרשמי של פדרציית הכדורגל של ארצות הברית, 9 בנובמבר 2022 (באנגלית)
יון ג'ונג-גיו

קוריאה זהו שם קוריאני; שם המשפחה הוא יון. יון ג'ונג-גיו (בקוריאנית: 윤종규; נולד ב-20 במרץ 1998 בפוהאנג שבקוריאה הדרומית) הוא כדורגלן דרום קוריאני המשחק בעמדת המגן הימני בקבוצת סיאול מליגת העל הדרום קוריאנית ובנבחרת קוריאה הדרומית. יון משחק בקבוצה הבוגרת של סיאול מליגת העל הדרום קוריאנית החל משנת 2017. הוא הושאל למשך תקופה קצרה לגיונגנאם מליגת המשנה הדרום קוריאנית, במדיה ערך חמש הופעות ליגה. ב-17 בנובמבר 2020 ערך יון את הופעת הבכורה שלו בנבחרת קוריאה הדרומית, בניצחון 1–2 על נבחרת קטר במשחק ידידות. נכלל בסגל נבחרת קוריאה הדרומית לטורניר מונדיאל 2022. מדיה וקבצים בנושא יון ג'ונג-גיו בוויקישיתוף יון ג'ונג-גיו, ברשת החברתית אינסטגרם יון ג'ונג-גיו, באתר Transfermarkt יון ג'ונג-גיו, באתר Soccerway יון ג'ונג-גיו, באתר WorldFootball.net יון ג'ונג-גיו, באתר National Football Teams יון ג'ונג-גיו, באתר FootballDatabase.eu 선수 명단 באתר הרשמי של התאחדות הכדורגל הדרום קוריאנית, 12 בנובמבר 2022 (בקוריאנית)
סנטה ברברה (הונדורס)

סנטה ברברה (בספרדית: Santa Bárbara) היא עיר הבירה של מחוז סנטה ברברה שבהונדורס והמושבה המוניציפלית של עיריית סנטה ברברה. אוכלוסיית העיר מונה 28,750 תושבים (נכון ל-2020). במפקד האוכלוסין של הונדורס לשנת 2013 מנתה אוכלוסיית עיריית סנטה ברברה 41,736 תושבים. מתוכם, 72.45% היו מסטיסים, 22.00% לבנים, 2.41% ילידים, 1.50% שחורים או אפרו-הונדורים ו-1.64% אחרים. בית החולים סנטה ברברה ממוקם ברובע הצפוני של העיר. מאז 1957 הוא משרת תושבים גם ממחוז סנטה ברברה וגם ממחוז למפירה. עיר זו ידועה במלאכת יד ובגידול הקפה. הכלכלה המקומית תלויה בעיקר בעבודות המסורתיות הללו. בתחומי עיריית סנטה ברברה מצויים הכפרים הבאים: אגואה בלנקיטה סרו גרנדה קוקילל אל סאליטר אל צ'יליטו אל זפוטה אל דייז אי אוצ'ו או מיראפלורס אל מוגטה אל פורטילו דל ג'רו גואיביטו גואלחוקו אינגואיה לה אסטנסיה לה זונה לה יוניון אל דוראדו לה סיביטה לה קואסטה לה יוניון דל דוראדו לאס קרוציטס לאס פלמאס לאס לגונה לאס קובראדס לוס לורלס לוס אניס לוס בנקוס מחולואה אורקונציטוס פלנסיטוס דה סויאפה ריו סקו סן ג'רונימו אל פינאל סן גספר דה טבלונס סן לואיס פליינס סנטה רוזליה סנטה ריטה דה אוריינטה סנטה ברברה מדיה וקבצים בנושא סנטה ברברה בוויקישיתוף סנטה ברברה, באתר אנציקלופדיה בריטניקה (באנגלית) Citypopulation.de Population of cities in Honduras Instituto Nacional de Estadística (INE), bases de datos en línea
צ'ו יו-מין

קוריאה זהו שם קוריאני; שם המשפחה הוא צ'ו. צ'ו יו-מין (בקוריאנית: 조유민; נולד ב-17 בנובמבר 1996 בקוריאה הדרומית) הוא כדורגלן דרום קוריאני המשחק בעמדת הבלם בקבוצת טג'אן האנה סיטיזנס מליגת המשנה הדרום קוריאנית ובנבחרת קוריאה הדרומית. צ'ו החל את הקריירה המקצוענית שלו בסוואן מליגת המשנה הדרום קוריאנית. הוא שיחק עם המועדון גם בליגת העל הדרום קוריאנית. בסך הכל ערך 112 הופעות ליגה במדי המועדון, בהן הבקיע שמונה שערים. ב-10 בינואר 2022 חתם צ'ו בטג'אן האנה סיטיזנס מליגת המשנה הדרום קוריאנית. ב-20 ביולי 2022 ערך צ'ו את הופעת הבכורה שלו בנבחרת קוריאה הדרומית, בניצחון 0–3 על נבחרת סין במסגרת אליפות מזרח אסיה 2022. נכלל בסגל נבחרת קוריאה הדרומית לטורניר מונדיאל 2022. מדיה וקבצים בנושא צ'ו יו-מין בוויקישיתוף צ'ו יו-מין, ברשת החברתית אינסטגרם צ'ו יו-מין, באתר Transfermarkt צ'ו יו-מין, באתר Soccerway צ'ו יו-מין, באתר WorldFootball.net צ'ו יו-מין, באתר National Football Teams צ'ו יו-מין, באתר FootballDatabase.eu צ'ו יו-מין, באתר ESPN 선수 명단 באתר הרשמי של התאחדות הכדורגל הדרום קוריאנית, 12 בנובמבר 2022 (בקוריאנית)
בית חולים (סרט)

בית חולים (באנגלית: The Hospital) הוא סרט קולנוע אמריקאי משנת 1971 בבימויו של ארתור הילר לפי תסריט של פאדי צ'ייבסקי, עם ג'ורג' ס. סקוט ודיאנה ריג בתפקידים הראשיים. התסריט של צ'ייבסקי הוא סאטירה נוקבת על הקורה בבית חולים ציבורי גדול בניו יורק, הוא גם מקריין בסרט. פאדי צ'ייבסקי זכה בפרס אוסקר לתסריט המקורי הטוב ביותר, בפרס באפט"א לתסריט הטוב ביותר ובפרס גלובוס הזהב לתסריט הטוב ביותר ג'ורג' ס. סקוט היה מועמד לפרס אוסקר לשחקן הטוב ביותר, לפרס באפט"א לשחקן הטוב ביותר בתפקיד ראשי ולפרס גלובוס הזהב לשחקן הטוב ביותר - סרט דרמה. דיאנה ריג הייתה מועמדת לפרס גלובוס הזהב לשחקנית המשנה הטובה ביותר - סרט קולנוע. ב-1995 נבחר הסרט לשימור בארכיון הסרטים הלאומי של ארצות הברית של ספריית הקונגרס על "היותו בעל ערך תרבותי, היסטורי או אסתטי". ד"ר הרברט "הרב" בוק (ג'ורג' ס. סקוט) הוא מנהל האגף הפנימי ומדריך סטודנטים לרפואה בבית החולים העירוני במנהטן. הוא בן 53 ונמצא בפרשת דרכים בחייו המשפחתיים והמקצועיים. פרוד מאשתו ומילדיו וגר במלון ליד בית החולים, שקוע בדיכאון ובשתיית אלכוהול וחושב על התאבדות. בית החולים עומד לפנות 400 אנשים מביתם כדי להרוס את הבניין שלהם ולהקים בו אגף לגמילה מסמים. התושבים מארגנים בקביעות הפגנות אלימות נגד בית החולים ובעיקר נגד המנהל ד"ר סנדסטרום (סטפן אליוט). מר גרנסי (רוברט בלוסום) הוא חולה קשיש שהגיע ממוסד סיעודי עם קשיי נשימה. מקבל אותו ד"ר שייפר שמאבחן בטעות התקף לב במקום מחלת ריאות חסימתית כרונית ונותן לו מורפין וגורם למותו. ד"ר שייפר לא מצטער אלא מתקשר לחברתו מהמחלקה ההמטולוגית ומודיע לה כי התפנתה מיטה עליה יוכלו לקיים יחסים. בבוקר מוצאת אותו האחות מת במיטתו של גרנסי ומתחוללת מהומה. ד"ר בוק מטיח האשמות קשות בפני האחות הראשית גב כריסטי (ננסי מרשנד). ד"ר ברובייקר (רוברט ולדן) מדווח לד"ר בוק על החולה אדוארד דראמונד (ברנרד יו) שהגיע לבדיקות במצב טוב והידרדר בגלל שגיאות בטיפול. בגלל מציאת חלבון בשתן ערך לו ד"ר אייבס (רוברט אנתוני) ביופסיה מהכליה ובגלל דימום הוא נותח על ידי ד"ר ולבק (ריצ'רד ולבק) שכרת לו את הכליה. דראמונד נזקק לדיאליזה ונכנס לתרדמת כשהאחות ניתקה לו בטעות את הצינורות. דראמונד היה רופא בבוסטון שקיבל "הארה" והפך למיסיונר בשבט אינדיאני במקסיקו עם בתו ברברה (דיאנה ריג). ברברה מביאה לבית החולים רופא שאמאן שיתפלל ויציל את אביה. ד"ר בוק מספר לברברה על צרותיו וגם על העובדה שהוא אימפוטנט. הוא עומד להזריק לדמו אשלגן כדי להתאבד אך ברברה מונעת ממנו. ברברה היא אישה יפה ומושכת והוא כופה את עצמו עליה. עולמו הקודר מתבהר. הוא מגלה שאביה רצח את ד"ר שייפר, ד"ר אייבס והאחות מהדיאליזה. ברברה מבקשת מד"ר בוק לעזור לה להבריח את אביה. ד"ר ולבק מגיע לראות את החולה שניתח אך מקבל הודעה בטלפון כי כל מניותיו קרסו. הוא לוקה בהתקף לב ומת. ד"ר בוק אומר לצוות ההחיאה כי שמו של המת הוא דראמונד. הם מעלים את דראמונד לרכב לשדה התעופה אך ברגע האחרון רואה ד"ר בוק שוב את ההפגנות נגד בית החולים ומחליט שזה מקומו ועליו להישאר. "בית חולים", במסד הנתונים הקולנועיים IMDb (באנגלית) "בית חולים", באתר AllMovie (באנגלית) "בית חולים", באתר Rotten Tomatoes (באנגלית) "בית חולים", במסד הנתונים הקולנועיים KinoPoisk (ברוסית) קדימון לבית חולים 1971, באתר יוטיוב שיחה על הסרט, באתר יוטיוב בית חולים סרט 1971 צנזורה לסרטים ומחזות, באתר ארכיון המדינה קטע מהסרט, באתר יוטיוב פאדי צ'ייבסקי מקבל פרס אוסקר על התסריט הטוב ביותר, באתר יוטיוב בית חולים 1971, באתר TCM
סונג מין-קיו

קוריאה זהו שם קוריאני; שם המשפחה הוא סונג. סונג מין-קיו (בקוריאנית: 송민규; נולד ב-12 בספטמבר 1999 בקוריאה הדרומית) הוא כדורגלן דרום קוריאני המשחק בעמדת קשר הכנף בקבוצת ג'אונבוק יונדאי מוטורס מליגת העל הדרום קוריאנית ובנבחרת קוריאה הדרומית. סונג החל את הקריירה המקצוענית שלו בפוהאנג סטילרס מליגת העל הדרום קוריאנית. הוא ערך 72 הופעות ליגה במדי המועדון, בהן הבקיע 19 שערים. ב-20 ביולי 2021 חתם סונג בג'אונבוק יונדאי מוטורס מליגת העל הדרום קוריאנית. סונג נכלל בסגל הנבחרת האולימפית של קוריאה הדרומית לטורניר הכדורגל באולימפיאדת טוקיו בשנת 2021, וערך שתי הופעות בטורניר. ב-9 ביוני 2021 ערך את הופעת הבכורה שלו בנבחרת קוריאה הדרומית, בניצחון 5-0 על נבחרת סרי לנקה במסגרת מוקדמות מונדיאל 2022. ב-11 בנובמבר 2022 הבקיע את שער הבכורה שלו בנבחרת, בניצחון 1-0 על נבחרת איסלנד במשחק ידידות. נכלל בסגל נבחרת קוריאה הדרומית לטורניר מונדיאל 2022. ג'אונבוק יונדאי מוטורס אליפות קוריאה הדרומית (1): 2021 גביע ה-FA של קוריאה הדרומית (1): 2022 סונג מין-קיו, ברשת החברתית אינסטגרם סונג מין-קיו, באתר Transfermarkt סונג מין-קיו, באתר Soccerway סונג מין-קיו, באתר WorldFootball.net סונג מין-קיו, באתר National Football Teams 선수 명단 באתר הרשמי של התאחדות הכדורגל הדרום קוריאנית, 12 בנובמבר 2022 (בקוריאנית)
פרידייש שאנדור

פרידייש שאנדור (במקור שטרן, בהונגרית: Sándor Frigyes; בודפשט, 24 באפריל 1905 – בודפשט, 1 ביוני 1979) היה כנר, מנצח, פרופסור להוראת מוזיקה יהודי-הונגרי עטור פרסים. שאנדור הוא אחיהם הצעיר של הפסנתרנים רנה שאנדור ושל ארפאד שאנדור. אשתו הייתה הכנרית ורה דנש. בתו, אנה שאנדור (1950–2022), הייתה נגנית ההצ'לו של התזמורת הקאמרית פרנץ ליסט. פרידייש שטרן נולד במשפחה יהודית כבנם של וילמוש שטרן (1864–1915), יצרן נברשות, ושל סידוניה זיידנר (1876–1971). הוא למד אצל דיולה ממברין (הו') ואימרה ואלדבאואר (אנ') באקדמיה למוזיקה ע"ש פרנץ ליסט בבודפשט. משנת 1926 היה אמן הקונצרטים של "אגודת הזמר והתזמורת של בודפשט" ומשנת 1933 מנצח המשנה שלה. בגלל פציעותיו נאלץ לוותר בהדרגה על הנגינה הכלית הפעילה. באמצע שנות ה-30, הוא היה כבר מנצח מוכר מאוד, שניצח על כמה הרכבים (למשל התזמורת הקאמרית של הנשים ההונגרית). הוא ניצח בעיקר בקונצרטים של מוזיקת הבארוק, היידן ומוצרט, ומוזיקה הונגרית מהמאה ה-20. הדיברטימנטו לתזמורת ולכלי מיתר של בלה בארטוק, למשל, שנכתב בקיץ 1939 הוצג לראשונה בהונגריה בניצוחו. ב-1939 פגש את ורה דנש במסגרת הפעילות האמנותית של אומיקה - ההתאחדות הלאומית היהודית-הונגרית לחינוך, שהייתה מיועדת ליהודים שלא יכלו להופיע יותר בפני נוצרים בשל החוקים היהודים משנת 1938 ואילך. עם דנש התחתן ב-1940 ויחד איתה הסתתרו באמצעות ניירות מזויפים בתקופת שלטון מפלגת צלב החץ עד השחרור בשנת 1945. לאחר 1945, לימד כינור ומוזיקה קאמרית בבית הספר הגבוה למוזיקה בעיר הבירה ובבית הספר הלאומי למוזיקה. ב-1949 פרסם 5 כרכים בשם "בית הספר לכינור" עם אנדרה סרבנסקי ואחרים, בו הוא היה הראשון לפרסם את שיטת הנגינה של המלודיה הפנטטונית שהתבססה על יצירות זולטאן קודאי ושירי עם. כמו כן, בשנת 1949 מונה למנהל בית הספר המקצועי למוזיקה בלה בארטוק. בנוסף, המשיך בפעילותו כמנהל מקהלה. בין השנים 1958–1975 לימד מוזיקה קאמרית באקדמיה למוזיקה בבודפשט. הוא ארגן ב-1963 את התזמורת הקאמרית פרנץ ליסט מתוך תלמידיו והיה המנהל האמנותי שלה עד מותו. בתו, אנה שאנדור (1950–2022), הייתה נגנית הצ'לו של התזמורת הקאמרית פרנץ ליסט. שאנדור שם קץ לחייו ב-1979 והובא למנוחות בבית הקברות היהודי ברחוב קוזמה בבודפשט פרס האמן המצטיין (1965) פרס פרנץ ליסט (1969) פרס האמן הדגול (1975) ינה לוואי: מסע החיים הבדיוני של סופרים, שחקנים, זמרים ומוזיקאים עד תיאטרון גולדמארק. בודפשט, 1943. Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש) פרידייש שאנדור באתר האקדמיה למוזיקה ע"ש פרנץ ליסט פרידייש שאנדור באתר אומיקה - ההתאחדות הלאומית היהודית-הונגרית לחינוך על חנוכת לוח לזכרו מדיה וקבצים בנושא פרידייש שאנדור בוויקישיתוף פרידייש שאנדור, באתר MusicBrainz (באנגלית) פרידייש שאנדור באתר Bach Cantatas Website ביוגרפיה פרידייש שאנדור באתר Arcanum פרידייש שאנדור, באתר "Find a Grave" (באנגלית)
גאל אונדואה

גאל בלה אונדואה (בצרפתית: Gaël Bella Ondoua; נולד ב-4 בנובמבר 1995 ביאונדה שבקמרון) הוא כדורגלן קמרוני המשחק בעמדת הקשר האחורי בסרבט ז'נבה ובנבחרת קמרון. אונדואה גדל במחלקת הנוער של לוקומוטיב מוסקבה. ב-20 באפריל 2014 חתם אונדואה בצסק"א מוסקבה מליגת העל הרוסית. ב-24 בספטמבר ערך את הופעתו היחידה במועדון, בניצחון 2-1 על חימיק דזרז'ינסק במסגרת הגביע הרוסי לעונת 2014/2015. ב-1 ביולי 2016 חתם אונדואה בויילה בולקלוב מליגת המשנה הדנית. הוא ערך 23 הופעות ליגה במדי המועדון, בהן הבקיע שני שערים. ב-22 בדצמבר 2017 חתם אונדואה בזוריה לוהנסק מליגת העל האוקראינית. הוא לא שיחק במדי המועדון. ב-27 ביולי 2018 חתם אונדואה באנז'י מחצ'קלה מליגת העל הרוסית. ב-6 באוגוסט ערך את הופעת הבכורה שלו במועדון, בהפסד 3-0 לאופה במסגרת המחזור השני לעונת 2018/2019. הוא ערך 25 הופעות ליגה במדי המועדון. ב-1 ביולי 2019 חתם אונדואה בסרבט ז'נבה מליגת העל השווייצרית. ב-21 ביולי ערך את הופעת הבכורה שלו במועדון, בתיקו 1-1 נגד יאנג בויז ברן במסגרת המחזור הראשון בליגה לעונת 2019/2020. ב-5 באוקטובר הבקיע את שער הבכורה שלו במועדון, בתיקו 2-2 נגד נשאטל גזמאקס במסגרת המחזור העשירי בליגה. הוא שיחק במועדון במשך שתי עונות, בהן ערך 54 הופעות ליגה והבקיע שלושה שערים. ב-26 באוגוסט 2021 חתם אונדואה על חוזה לשתי עונות בהנובר 96 מהבונדסליגה השנייה. ב-11 בספטמבר ערך את הופעת הבכורה שלו במועדון, בניצחון 1-0 על זנקט פאולי במסגרת המחזור השישי בליגה לעונת 2021/2022. בעונתו הראשונה במועדון ערך 27 הופעות ליגה וסיים עם האנובר במקום ה-11 בליגה. בעונתו השנייה ערך שתי הופעות בלבד, ובסיומה שוחרר מהמועדון. בקיץ 2023 חתם אונדואה בסרבט ז'נבה מליגת העל השווייצרית, שהייתה קבוצתו הקודמת. בעונת הבכורה המחודשת שלו במועדון, 2023/24, סיים עם הקבוצה במקום השלישי בליגה. ב-25 במרץ 2022 ערך אונדואה את הופעת הבכורה שלו בנבחרת קמרון, בהפסד 1-0 לנבחרת אלג'יריה במסגרת מוקדמות מונדיאל 2022. נכלל בסגל נבחרת קמרון לטורניר מונדיאל 2022. מדיה וקבצים בנושא גאל אונדואה בוויקישיתוף גאל אונדואה, באתר Transfermarkt גאל אונדואה, באתר Soccerway גאל אונדואה, באתר WorldFootball.net גאל אונדואה, באתר National Football Teams גאל אונדואה, באתר FootballDatabase.eu 18-летний полузащитник Ондуа Гаэль перешел из "Локомотива" в ЦСКА באתר Sports, ‏ 20 באפריל 2014 (ברוסית) ОФИЦИАЛЬНО: Гаэль Ондуа — игрок Зари באתר Sport, ‏ 22 בדצמבר 2017 (ברוסית) В "Анжи" перешел Гаэль Ондуа באתר הרשמי של אנז'י מחצ'קלה, 27 ביולי 2018 (ברוסית) GAËL ONDOUA SIGNE AU SERVETTE FC באתר הרשמי של סרבט ז'נבה, 2 ביולי 2019 (בצרפתית) Hannover 96 verstärkt sich mit Ondoua באתר Kicker, ‏ 26 באוגוסט 2021 (בגרמנית) Squad Announcement בחשבון הטוויטר הרשמי של נבחרת קמרון, 8 בנובמבר 2022
סוסטרטוס מקנידוס

סוסטרטוס מקנידוס (ביוונית: Σώστρατος ὁ Κνίδος; נולד במאה ה-3 לפנה"ס) היה אדריכל ומהנדס יווני. מייחסים לו את תכנון המגדלור של אלכסנדריה, אחד משבעת פלאי תבל של העולם העתיק (בערך 280 לפנה"ס), באי פארוס מול אלכסנדריה, מצרים. קיימת מחלוקת ביחס לטענה זו. סטראבון כתב שהמגדלור הוקדש וככל הנראה מומן על ידי סוסטרטוס, ידידו של שליט מצרים, תלמי השני. פליניוס טען שסוסטרטוס היה האדריכל ושתלמי אפשר לו באדיבותו "לחתום" על האנדרטה. ביוגרפיה של סוסטרטוס מקנידוס מהמוזיאון הטכנולוגי של סלוניקי Tomlinson, Richard Allan, From Mycenae to Constantinople: The Evolution of the Ancient City, Routledge, 1992, ISBN 978-0-415-05998-5 Paul Jordan, Seven Wonders of the Ancient World 978-1-317-86885-9., Routledge, 2014, עמ' 42, ISBN 978-1-317-86885-9
מאזדה MX-3

מאזדה MX-3 הוא דגם של מכונית קופה עם הנעה קדמית, בעל ארבעה מושבים, שיוצר ושווק על ידי מאזדה. הוא הוצג לראשונה בתערוכת תערוכת הרכב הבין-לאומית של ז'נבה במרץ 1991, ושווק בשנים 1992–1998. הרכב שווק בישראל על ידי חברת "דלק מוטורס" החל משנת 1992, אולם לא זכה להצלחה ומכר רק 200 יחידות. הפלטפורמה של ה-MX-3 נקראת פלטפורמת EC, והיא מבוססת על פלטפורמת BG של המאזדה 323. שנת הדגם הראשונה הייתה זמינה ביפן, אירופה, אוסטרליה וצפון אמריקה, שם היא יצאה למכירה בספטמבר 1991, כשנת 1992. הדגם היה זמין במקור עם מנוע 1.6 ליטר או 1.8 ליטר V6, כמה מנועים נוספים היו זמינים ככל שהפיתוח של הדגם נמשך. בקיץ 1991 נוסף המותג Autozam AZ-3 לשוק היפני. שנועד להיות המותג הצעיר יותר של מאזדה, הוא שילב מחיר נמוך במעט עם מנוע 1.5 ליטר 4 צילינדרים. בינואר 1994, גרסת DOHC של מנוע ה-B6, ה-"B6D", החליפה את הגרסה הקודמת. הוא סיפק תוספת כוח, אך לעומת זאת גם הפך את גרסת ה-V6 היקרה הרבה יותר לנחשקת פחות. מכירות ה-V6 בארצות הברית הגיעו לסיומן לאחר שנת הדגם 1994, למרות שהן נמשכו בקנדה, יפן ושוקי יצוא רבים אחרים. בעוד שהם נקראו "K8-DE" במפרט של צפון אמריקה, שווקים יפניים ושווקים אחרים קיבלו מנוע בשם "K8-ZE", אך ההבדלים ביניהם היו זניחים. ה-MX-3 יוצר רק בדור אחד מכיוון שה-MX-5 הוכיח את עצמו כפופולרי יותר וכאשר השפעות בועת מחיר הנדל"ן ביפן גרמה למשבר כלכלי, מאזדה נאלצה לצמצם דגמים שלא נמכרו היטב וה-MX-3 בוטל. למנוע של V6 MX-3 יש מהירות מרבית של 202 קמ"ש (126 מייל לשעה) בגרסה האירופאית. ה-MX-3 GS עם המפרט האמריקאי יכול להאיץ מ-0 ל-60 קמ"ש תוך 8.4 שניות, ויכול לנסוע רבע מייל ב-16.4 שניות. בעת שהושק, הוא היה מנוע שש בוכנות הקטן בעולם בייצור סידרתי. מנוע ה-V6 היה שייך לסדרת מאזדה K, אשר שימשו במגוון רכבי מאזדה. מנועים אלה משתמשים בסעפת יניקה באורך משתנה (VLIM), על מנת לספק מומנט אופטימלי באמצעות תהודת יניקה. מאזדה קראה למערכת שלהם ב-MX-3 "מערכת אינדוקציה משתנה" (VRIS). למנוע הזה היה קו אדום של 7,000 סל"ד, ו-7,800 בניתוק דלק בסל"ד. שילדתה של ה-MX-3 הייתה כאמור מבוססת על ה־323, שממנה נוסרו חמישה ס״מ מבסיס הגלגלים, המרחק שבין הציר הקדמי לאחורי. בצירוף שינויי המתלים והורדת מרכז הכובד יצרו מכונית בעלת התנהגות כביש יציבה, זריזה ובטוחה. עבור המתלה האחורי של ה-MX-3, מאזדה השתמשה בטכנולוגיית Twin-Trapezoidal Link (TTL) הקניינית שלה, המספקת יתרונות הקשורים למערכות היגוי האקטיביות לארבעה גלגלים. אתר האינטרנט הרשמי של מאזדה MX-3 מדיה וקבצים בנושא מאזדה MX-3 בוויקישיתוף Büschi, Hans-Ulrich, ed. (6 במרץ 1997). Automobil Revue 1997 (בגרמנית and צרפתית). Vol. 92. Berne, Switzerland: Hallwag AG. p. 356. ISBN 3-444-10479-0. {{cite book}}: (עזרה) יוסי ריבלין, דלק מוטורס תייבא את כל הדגמים הקיימים של מאזדה, חדשות, 19 בנובמבר 1991 אורן דורי, נוהגים במאזדה ישנה? בקרוב תזומנו למוסך, באתר TheMarker‏, 3 בנובמבר 2015 שאול גלאי, גלגלים - מבחן דרכים - לא צעצוע, חדשות, 13 בדצמבר 1992 Büschi, Hans-Ulrich, ed. (10 במרץ 1994). Automobil Revue 1994 (בגרמנית and צרפתית). Vol. 89. Berne, Switzerland: Hallwag AG. p. 356. ISBN 3-444-00584-9. {{cite book}}: (עזרה)
ברוך הגבר

האם התכוונתם ל... ברוך הגבר (ספר) – ספר זיכרון לברוך גולדשטיין ברוך הגבר (שיר) – שיר של פסוק בספר ירמיהו